ΣΧΟΛΕΣ 1
Οι ιστορικοί δεν δέχονται την ύπαρξη κ/φ Σχολών. Ότι δλδ δεν είναι δυνατόν να επισημάνουμε κοινές τάσεις και κατευθύνσεις στους κ/φ δημιουργούς. Αυτό όμως το «γκρουπάρισμα», μα βοηθάει στη μελέτη των αισθητικών τάσεων του κ/φ.

ΑΜΕΡΙΚΆΝΙΚΟ ΜΠΟΥΡΛΕΣΚ (1912 – 1920)

Αμερικάνικο μπουρλέσκ (Burlesque) ή αλλιώς Σλάπστικ (Slapstick), έχουν ονομαστεί οι χοντροκομμένες φάρσο-κωμωδίες του Αμερικάνικου κινηματογράφου, της περιόδου του βωβού, κατά κύριο λόγο. Το «burlesque», έχει προκύψει από τη λέξη «burla», όρος της θεατρικής commedia dell’ arte, που σημαίνει «αστείο» και χαρακτήριζε κάποιο κωμικό ιντερμέδιο ή φαρσικό στιγμιότυπο, συνήθως αυτοσχέδιο. Η «burla», περιελάμβανε έντονο και χονδροειδές σωματικό παίξιμο, ενώ μπορούσε παράλληλα, να εξελιχθεί σε ένα μικρό νούμερο, ανεξάρτητο της πλοκής του έργου, στο οποίο παρενέβαινε. Το «slapstick», αντίστοιχα, ήταν η αμερικάνικη ονομασία της ευλύγιστης σχισμένης σανίδας που κρατούσε ο Αρλεκίνος, με την οποία έδινε σήμα για τις εντυπωσιακές αλλαγές του σκηνικού διακόσμου, ή χτυπούσε μ’ αυτή τα πισινά των εχθρών του. Τον 20ο αιώνα, η λέξη χρησιμοποιούνταν για να εκφράσει το θορυβώδες κωμικό παίξιμο των κλόουν και των φτηνών κωμικών, ιδίως στις χονδροειδείς φάρσες τους και στα σκετς του μιούζικ-χωλ, κι έφτασε εν τέλει να σημαίνει το «χοντροκομμένο αστείο».



Charlie Chaplin

Το ύφος, που χαρακτηρίζει αυτές τις ταινίες, εισήχθη από τον Mack Sennett (https://www.youtube.com/watch?v=Vg6oCJtHwV4&list=PLwNFOhHy9PBf9YScwhdY8X8kDfXWr7871 ) και κύριοι εκπρόσωποί τους, θεωρούνται οι Charlie Chaplin, Buster Keaton (https://www.youtube.com/watch?v=7FEnSvtolPQ ), Harold Lloyd και Harry Langdon.



Buster Keaton

Το Αμερικάνικο burlesque, χαρακτηρίζεται από την κινηματογράφηση σε εξωτερικούς χώρους κυρίως, από τα τρελά κυνηγητά που συνήθως αναλαμβάνουν να ξεκινήσουν τα όργανα της τάξης, από την μαγνητοσκόπηση των κινούμενων μηχανών (ατμομηχανών, τραμ, αυτοκινήτων, κ.α.), από τη σάτιρα που γίνεται, έμμεσα ή άμεσα, σε κάποιους «τύπους», θεατρικούς ή υπαρκτούς, από εκρήξεις, ζώα, και κάθε τι περίεργο που θα μπορούσε να προκαλέσει το γέλιο, μέσω της έκπληξης.



Harold Lloyd

Το είδος αυτό, βασίζεται σε μεγάλο βαθμό στην κινησιολογία, γι’ αυτό κι οι πρώτοι ηθοποιοί του, προέρχονταν συχνά από το χώρο του θεάτρου των ποικιλιών (varieté), του vaudeville, του κουκλοθέατρου, αλλά και του τσίρκου. Για τον ίδιο λόγο, οι δημιουργοί του, χρησιμοποιούσαν αρκετά συχνά, πλήρη πλάνα, τα οποία έδιναν τη δυνατότητα στους ηθοποιούς, να δράσουν ως μίμοι, ενώ κατέγραφαν παράλληλα και τις εκφράσεις των προσώπων τους. Επίσης, συχνά, συναντούμε εκτός από επαγγελματίες, διάφορους ερασιτέχνες ή περαστικούς, των οποίων κινηματογραφούνταν οι αντιδράσεις, στα διάφορα γκαγκ (αστεία).



Harry Langdon

Αυτό που έκανε, βέβαια, το είδος αυτό, ιδιαίτερα αγαπητό σε όσους ασχολήθηκαν μαζί του, ήταν το μοντάζ και το τρικάζ. Οι δημιουργοί, μέσω του μοντάζ, είχαν τη δυνατότητα, να επιλέξουν τα καταλληλότερα γκαγκ και να τα συρράψουν με τέτοιο τρόπο, ώστε να αποφύγουν την πλήξη που προκαλούσε στο κοινό μια αντίστοιχη θεατρική προσέγγιση. Υπήρχε, επίσης, η δυνατότητα να τα συρράψουν με τέτοιο τρόπο, ώστε ο θεατής, να έχει την ψευδαίσθηση ότι παρακολουθεί παράλληλα τις δράσεις δυο ή περισσοτέρων ηρώων. Μπορούσαν, πάλι, τοποθετώντας το ένα φιλμ πάνω στο άλλο, να δημιουργήσουν διάφορες άλλες ψευδαισθήσεις. Ιδιαίτερα συχνά δε, παρατηρούμε τη χρήση του fast motion (γρήγορης κίνησης) ή του slow motion (αργής κίνησης), στις ταινίες αυτού του είδους.
Το μπουρλέσκ συντρίφτηκε ολοκληρωτικά από την εμφάνιση του ομιλούντα, ο οποίος αντικατέστησε τα οπτικά κωμικά ευρήματα (το γκαγκ) που αποτελεί τη σπονδυλική στήλη του μπορλέσκ, με το λεκτικό καλαμπούρι.

ΓΑΛΛΙΚΟΣ ΙΜΠΡΕΣΣΙΟΝΙΣΜΌΣ ή ΑΒΑΝ – ΓΚΑΡΝΤ (1915 – 1932)

Η γαλλική avant-garde ως αντίδραση στον εμπορικό κινηματογράφο οικειοποιήθηκε τις τεχνικές ανακαλύψεις και βαπτίσθηκε στις καινούργιες ιδέες του ευρωπαϊκού μοντερνισμού στα μέσα της δεκαετίας του 1910, που άρχισε να εμφανίζεται σ’ όλες τις Τέχνες. Οι βασικές τεχνοτροπίες που δημιουργήθηκαν στον πρωτοποριακό γαλλικό κινηματογράφο κατά τη δεκαετία του ’20 είναι δύο: ο ιμπρεσιονισμός και ο υπερρεαλισμός.

Ο όρος  «αβανγκάρντ» μερικές φορές συναντάται και ως συνώνυμο της έννοιας του  «πειραματικού κινηματογράφου». 

Η αβανγκάρντ του κινηματογράφου χαρακτηρίζεται από τη χρήση καινοτόμων τρόπων έκφρασης, πειραματικής προσέγγισης σε ότι αφορά  την καλλιτεχνική δημιουργική εργασία, που συχνά εκφεύγει από τα πλαίσια της κλασσικής κινηματογραφικής αισθητικής. 
Η δράση των αβανγκαρντιστών του κινηματογράφου συνδέθηκε με την  ανάπτυξη της θεωρίας του κινηματογράφου  (κινηματογραφικής γλώσσας), που στηρίχθηκε σε θεωρίες άλλων τεχνών.
Στην πρώτη γραμμή των παθιασμένων ανανεωτών του κ/φ, πρέπει να τοποθετήσουμε τον Αμπέλ Γκανς, τον Λουί Ντελύκ, την Ζερμαίν Ντυλάκ, τον Μαρσέλ Λ΄Ερμπιέ Τον Ζαν Επστάιν κλπ. Λίγο αργότερα, στην ίδια Σχολή έρχεται να προστεθεί ο Ζαν Φευντέρ και ο Ζαν Ρενουάρ με τις πρώτες του ταινίες.

Ζαν Επστάιν
https://www.youtube.com/watch?v=IxtNpGBVu1o (Ο Τροχός – 1923 του Αμπέλ Γκανς, απόσπασμα ταινίας 5 ωρών)

Αμπέλ Γκανς
https://www.youtube.com/watch?v=1wJLQN4uajE&feature=emb_title (A Sorridente Madame Beudet – 1924 της Ζερμαίν Ντυλάκ, η πρώτη «φεμινιστική» ταινία)

[image: image8.jpg]



Ζερμαίν Ντυλάκ
Παρά τις επιμέρους διαφορές τους, είναι προσκολλημένη σε ένα κοινό αισθητικό όραμα: ένα φετιχισμό όσον αφορά την αξία της εικόνας αυτής καθ αυτής και γενικότερα σε ότι έχει να κάνει με την οπτική έκφραση.

Από το 1924 ομάδα νεώτερων κινηματογραφιστών προσκολλάται στη Σχολή, πιο μαχητικοί και πιο εξτρεμιστές, που ωθούν φτάνουν στα όρια του αισθητικού παραλογισμού. Ο Ρενέ Κλαιρ με το «Διάλειμμα» https://www.youtube.com/watch?v=2kGOIysVl8I και ο Φερνάν Λεζέ με το «Μηχανικό μπαλέτο» φτάνουν στα όρια του σουρεαλισμού https://www.youtube.com/watch?v=wi53TfeqgWM 

Ο Ρενέ Κλερ με τον Ερίκ Σατί
Δηλωμένοι σουρεαλιστές όπως ο Λουί Μπουνιουέλ ( «Γη χωρίς ψωμί» https://www.youtube.com/watch?v=vUmmfYagWDA ) και ο Αντονέν Αρτώ, προσκολλούνται στην κ/φ ομάδα της Αβάν γκαρντ.   

Λουί Μπουνιουέλ
ΟΙ   ΘΕΩΡΗΤΙΚΟΙ  ΤΟΥ  ΓΕΡΜΑΝΙΚΟΥ  ΕΞΠΡΕΣΣΙΟΝΙΣΜΟΥ
Ο εξπρεσιονισμός είναι ένα καλλιτεχνικό ρεύμα που αναπτύχθηκε στις αρχές του 20ου αιώνα, κυρίως στην ζωγραφική, αλλά επεκτάθηκε αργότερα στο θέατρο, στην αρχιτεκτονική, αλλά και στον κινηματογράφο. Το ρεύμα αυτό επηρέασε τον γερμανικό κινηματογράφο, ξεκινώντας ως μια ελπίδα εξαγωγής των γερμανικών παραγωγών στην διεθνή αγορά. Δήλωνε μια ολοκληρωτική αποστροφή στον ρεαλισμό. 
Το ρεύμα του γερμανικού εξπρεσιονισμού κρύβει ένα πολύ έντονο πολιτικό σκηνικό, αφού αναπτύχθηκε την περίοδο του Α’ Παγκοσμίου Πολέμου, όταν η πολιτική της χώρας κλονιζόταν και η Γερμανία προσπαθούσε να μαζέψει τα κομμάτια της. Η μόνη διέξοδος των πολιτών από τις φρικαλεότητες της καθημερινότητας ήταν οι ταινίες αυτές, που απετέλεσαν το εθνικό σινεμά της Γερμανίας. Με το τέλος του πολέμου, η γερμανική κινηματογραφική βιομηχανία προσπάθησε να ανακάμψει με ταινίες που αφορούσαν ντεντέκτιβ και κατασκόπους ή την ομοφυλοφιλία και την σεξουαλική εκμετάλλευση. Όλα αυτά ήταν αρκετά κερδοφόρα, όμως υπήρχαν αρκετοί «ανήσυχοι» καλλιτέχνες που θέλησαν να εντάξουν τον εξπρεσιονισμό στον κινηματογράφο.

Η πρώτη απόπειρα παραγωγής μιας τέτοιας ταινίας έγινε το 1920 όταν δύο άγνωστοι σεναριογράφοι, οι Καρλ Μάγερ και Χανς Γιάνοβιτς, έδωσαν στην εταιρεία Decla το αντισυμβατικό, για την εποχή, σενάριό τους. Το ανέλαβαν οι σκηνογράφοι Χέρμαν Βαρμ, Βάλτερ Ράιμαν και Βάλτερ Ρέρινγκ δίνοντάς του ένα εξπρεσιονιστικό ύφος. Το αποτέλεσμα; Η ταινία «Το εργαστήριο του Δόκτορα Καλιγκάρι» του Ρόμπερτ Βίνε, το πιο χαρακτηριστικό φιλμ του είδους!
https://www.youtube.com/watch?v=wKRw3VDWq6U 

Οι ταινίες του γερμανικού εξπρεσιονισμού έχουν ένα πολύ ιδιαίτερο και χαρακτηριστικό στιλιζάρισμα, με παραμορφωμένα, υπερβολικά σχήματα και μη ρεαλιστικά σκηνικά γεμάτα παράνοια και κλειστοφοβία, ο φωτισμός που χρησιμοποιείται είναι πολύ απλοϊκός με αποτέλεσμα η σκιά του ηθοποιού να αποτελεί σημαντικό μέρος κομμάτι της σκηνοθεσίας. Οι ηθοποιοί είναι έντονα μακιγιαρισμένοι, φορούν περίεργα κοστούμια και κινούνται ή σπασμωδικά ή εντελώς αργά. Το ύφος αυτό θεωρούνταν το πιο κατάλληλο για ταινίες φαντασίες και τρόμου. Αποδεδειγμένα, όμως, θα πρέπει να σημειώσουμε πως ο εξπρεσιονισμός είναι προϊόν του σκηνογράφοι, οι οποίοι αμείβονταν πολύ καλά και γενικώς είχαν περίοπτη θέση στις διαφημίσεις.

Ο πληθωρισμός της Γερμανίας τότε αυξανόταν αρκετά, γεγονός που ευνόησε τον εγχώριο κινηματογράφο να ανθίσει και να πουληθούν ταινίες στο εξωτερικό. Ωστόσο δεν υπήρχαν εισαγωγές ώστε να υπάρξει ανταγωνισμός και έτσι οι καλλιτέχνες έφευγαν στην Αμερική. Η οικονομία της Γερμανίας σταθεροποιείται και η εισαγωγή χολιγουντιανών παραγωγών ξεκινά. Οι ταινίες που παράγονται στην Γερμανία μιμούνται το αμερικάνικο προϊόν και έτσι ο εξπρεσιονισμός σβήνει σταδιακά.

Ο γερμανικός εξπρεσιονισμός διήρκησε περίπου εφτά χρόνια, χαρίζοντας στην έβδομη τέχνη σπουδαίες ταινίες από εξαιρετικούς σκηνοθέτες. «Νοσφεράτου» (https://www.youtube.com/watch?v=FC6jFoYm3xs )   «Sunrise» και «Φάουστ» του Μουρνάου, «Μητρόπολις» (https://www.youtube.com/watch?v=AvtWDIZtrAE&feature=emb_logo) , «Ο δράκος του Ντίσελντορφ» και «Η διαθήκη του Δόκτορος Μαμπούζε» του Φριτς Λανγκ, «Το κουτί της Πανδώρας» του Παμπστ είναι μερικές από τις εξπρεσιονιστικές ταινίες που μας έχει δώσει ο γερμανικός κινηματογράφος.

        
	



	Λότε Άισνερ


Η θεωρητικός Λότε Άϊσνερ (1896-1983),  στο βιβλίο της Η δαιμονική οθόνη, παρουσιάζει τις τρεις φάσεις του γερμανικού εξπρεσιονισμού με λεπτομέρειες για την κατασκευή και την αισθητική όλων των ταινιών αυτής της περιόδου.
Ο θεωρητικός Ζίγκφριντ Κρακάουερ (1889-1966), στο βιβλίο του Από τον Καλιγκάρι στον Χίτλερ, εξετάζει τις κοινωνικο-οικονομικές συνθήκες και την ψυχολογική κατάσταση των ανθρώπων της εποχής, που οδήγησαν στην άνοδο του Χίτλερ, όπως παρουσιάστηκαν μέσα από τις γερμανικές ταινίες του μεσοπολέμου.
